Die Woord bring lewe en dood – Koringberg
22 April 2018: Teks: 2 Konings 2
2 Konings 2 is ’n hoofstuk wat weereens die soms vreemde bediening van die profete van die Here beklemtoon. Ons staan hier by die oorgang van Elia se bediening na die van Elisa.
Dit is ’n verhaal vol drama: Ons lees van ’n wa van vuur met perde en Elia wat in ’n storm na die hemel opgeneem word. Elisa slaan dan met Elia se mantel op die water van die Jordaan om die rivier oor te steek. Dan gaan loop hy in Elia se spore na Jerigo, Bet-el en Karmel. By Jerigo gebruik hy ’n skottel met sout om die water te genees en by Bet-el vervloek hy die klein seuntjies en toe kom twee berinne uit die bos en verskeur 42 van die kinders.
So vreemd is hierdie gebeure by Bet-el dat sommige kommentators meen dit hoort nie in die Bybel nie, dat dit ’n simpel verhaal is wat iemand later bygevoeg het. Wat beteken dit dus vir ons vandag?
Ons leer hierin dat God se Woord die grootste vloek kan omkeer en selfs die vuilste mens kan skoonwas. Maar ons hoor ook dat God die heilige God is wat wraak neem oor die aanranding van Sy eer en nie verdra dat Sy eer aan ’n ander gegee word nie.
29 April Sin D/O: Studente bearbeiding
22 April Christiaan Hanekom
23 April Gesie Smit
23 April Nettie Theron
24 April Rian Carstens
24 April Floors du Toit
Kleuterkerk: Weens die langnaweek sal geen kleuterkerk volgende Sondag weens nie.
Kategese: Weens die langnaweek aar sal geen kategese volgende Sondag weens nie.
Tafelgesprekke: Vraag: Doen God die mens dan nie onreg aan as Hy in sy wet van hom eis wat hy tog nie kan doen nie?
Antwoord: Nee (a), want God het die mens so geskep dat hy dit kon doen (b). Maar die mens het homself en sy hele nageslag as gevolg van die aanhitsing van die duiwel (c) en deur moedswillige ongehoorsaamheid van hierdie gawes beroof. (a) Ef 4:24. (b) Gen 3:13; 1 Tim 2:13, 14. (c) Gen 3:6; Rom 5:12.
Vraag: Wil God ongehoorsaamheid en afval ongestraf laat bly?
Antwoord: Nee, glad nie; inteendeel, sy toorn is verskriklik (a) sowel oor die erfsonde as oor die sonde wat ons self doen: Hy wil dit in die tyd en in die ewigheid met ‘n regverdige oordeel straf (b). Hy het immers gesê: Vervloek is elkeen wat nie bly in alles wat geskryf is in die boek van die wet om dit te doen nie (c). (a) Gen 2:17; Rom 5:12. (b) Ps 50:21; 5:6; Nah 1:2; Eks 20:5; 34:7; Rom 1:18; Ef 5:6. (c) Deut 27:26; Gal 3:10.